=== Skydevåben ===
Standardtjenestevåbnet hos politiet er i dag en [[Heckler & Koch USP|Heckler & Koch USP Compact]] 9mm [[pistol]] med 13 skud i magasinet. Compact indikerer, at det er en kortere udgave af standardpistolen, da man går ud fra, at den kun skal anvendes over korte afstande. Særligt for de af politiet anvendte pistoler er, at de ikke er udstyret med manuel sikkerhedsfunktion. Politiet benytter ved operativ tjeneste 9mm Speer Gold Dot ammunition i tjenestepistolen, der er en hollowpoint ammunition.  Til træning anvendes fuldkappet ammunition. I 1998 afløste USP'en politiets gamle tjenestepistol, [[Walther PP/PPK]], som efterhånden ansås for at være for svag og utidssvarende.
Retsvidenskab Samfund Sikkerhed Kriminalitet